
Lugupeetud Riigieelarve kontrolli erikomisjoni esimees Urmas Reinsalu,

1. Sissejuhatus
[bookmark: _GoBack]Pöördume Teie poole seoses Riigikogu riigieelarve kontrolli erikomisjoni 21. septembril 2026. aastal toimunud istungil käsitletud Euroopa Liidu välisvahendite kasutamise teemaga https://www.youtube.com/watch?v=YaNiFRZRsfc . Oleme Teie poole sarnases küsimuses pöördunud korduvalt varem, et leida lahendus Eesti suurprojektide kokkukirjutamise rahastamiseks, nõustamistegevuse arendamiseks ja välisriikidest tehnoloogiate ära toomise võimaldamiseks Eestis. 
Komisjon on seda teemat korduvalt arutanud ja teinud olulisi otsuseid:
· 1. juuni 2022 (kiri nr 2-7/22-195/2): komisjon tõdes, et „Eesti 2035“ järgi on roheleppe rakendamine prioriteetne arengusuund, ning tegi Keskkonnaministeeriumile ettepaneku leida Elukeskkonna ja Rahvastikuarengu Seltsile Euroopa roheleppe projektide taotlemiseks vajalik raha oma valitsemisala eelarvest.
· 5. juuni 2023 (kiri nr 2-7/23-90/3): komisjon taunis, et üle aasta kestnud lahenduste otsimine ei ole tulemusi andnud, soovitas pöörduda kliimaministri poole ning avaldas lootust, et protsess leiab konkreetse lahenduse.
Vaatamata nendele otsustele ja korduvatele pöördumistele on olukord Eestis tänaseni lahendamata. Eeltoodud meetmete puudumisel ei ole võimalik projekte kokku kirjutada.

2. Seadustest, rahvusvahelistest lepingutest ja riskide maandamisest tulenevad nõuded
Globaalsete tarneahelate kriisi tingimustes on selgeks saanud, et ühiskonna vastupanuvõime tagamiseks on vaja kohalikke ringmajanduse struktuure. See ei ole enam ainult keskkonnaküsimus, vaid julgeoleku ja kriisikindluse alus.
Eesti riik on võtnud rahvusvahelisi kohustusi, mis eeldavad toimivat energiavarustust, kriisikindlust ja suutlikkust suurprojekte ette valmistada ning ellu viia:
· ELTL artikkel 194 kohustab tagama energiavarustuse kindluse ja arendama taastuvenergiat. Ilma nõustamistegevuse, projektide kokkukirjutamise rahastamise ja välisriikidest tehnoloogiate rakendamise võimaluseta ei ole Eestil suutlikkust suurprojekte ette valmistada ega ellu viia.
· ÜRO kestliku arengu eesmärgid nr 7 ja nr 13 nõuavad üleminekut kohalikel taastuvenergiaallikatel põhinevatele lahendustele. Ilma vastavate meetmeteta ei suuda Eesti neid eesmärke täita.
· NATO Washingtoni lepingu artikkel 3 ja 2022. aasta strateegiline kontseptsioon eeldavad Eesti vastupidavat energiavarustust ja kriisikindlust. Ilma kohaliku vedelkütuse tootmisvõimekuseta ei suuda Eesti tagada ei energiajulgeolekut, kliimaeesmärke ega NATO nõutud riiklikku vastupanuvõimet.
· Kütuste omavarustamisvõime on kogu Eesti kriisikindluse ja riigikaitse alus – ilma selleta ei tööta põllumajandustehnika, transport, side, meditsiin ega logistika. Ilma kütuste omavarustamisvõimeta ei ole võimalik läbi viia evakuatsiooni, tagada toiduga omavarustamist, hoida sidekanaleid ja generaatoreid käimas, hoida esivarustuse kanaleid käigus ega varustada rinnet laskemoonaga.
· Rahvusvaheliste lepingutega võetud kohustuste täitmiseks eraldatud vahendite kasutamine ettenähtud otstarbel on kohustuslik. Kui riik on võtnud kohustused ja saanud nende täitmiseks vahendid, kuid keeldub neid täitmast, on tegemist korruptsiooniga – avalikke vahendeid ei kasutata ettenähtud otstarbel ning rahvusvaheliste lepingute täitmisest kõrvalehoidmine toimub süsteemselt.
· Orjatöö ja sunniviisilise töö tõkestamise konventsioonid nõuavad, et iga projektis tehtav töö peab saama tasustatud. Praegune praktika, kus projektide ettevalmistamine ja julgeolekuriskide maandamine on jäetud julgeoleku tippspetsialistidele hobikorras tehtavaks tööks nende põhitööde kõrvalt, on nende konventsioonidega vastuolus.
Seetõttu edastame käesoleva kirja seisukoha kujundamiseks ka Riigikogu korruptsioonivastase erikomisjoni esimehele Anastassia Kovalenko-Kõlvartile.

3. Probleemi kirjeldus
Vaatamata sellele, et Euroopa Liidu Horizon, NATO Science for Peace and Security ning Eesti kriisivalmiduse programmi raames on kättesaadavad märkimisväärsed vahendid, taotleb Eesti neist väga vähe. Põhjused on süsteemsed:
Esiteks puuduvad Eestis tugistruktuurid, mis aitaksid taotlustel tegelikult edukaks saada. Teiseks ei ole olemasolevate tugiorganisatsioonide konsultantide struktuur motiveeritud ega tasustatud taotluste edukuse eest, mistõttu puudub neil igasugune motivatsioon.
Kinnituseks toome välja järgmised asjaolud:
· Keskkonnaministeeriumi 28.12.2022 vastus (nr 4-11/22/5770) sätestab, et ministeeriumi eelarves ei ole ette nähtud eraldi vahendeid projektide ettevalmistamise ja elluviimise toetamiseks.
· Kliimaministeeriumile tehtud 126 telefonikõnet ajavahemikus 30.08.2023–07.02.2024 tõendavad, et ministeerium ei olnud kontaktvõimeline ega suutnud pakkuda sisulist lahendust.
· KIK-i vastus 22.01.2024 kinnitab, et selliseid meetmeid KIK-i toetuste valikus ei ole.
· Eesti Teadusagentuuri vastus 12.01.2024 kinnitab, et programm ei võimalda katta tehnoloogiate ülevaate, välisvisiitide, konsulteerimise ega projektide kokkukirjutamise tugitegevusi.
· EASi vastus 22.03.2024 kinnitab, et rahalist tuge projektide kokkupanekuks ei pakuta.
· Riigikogu Keskkonnakomisjoni vastus 01.2025 (nr 2-7/24-126/9) kinnitab, et uusi arutelusid nendel teemadel ei korraldata ning EL HKS tulude arvelt rahastatavad meetmed on alles ettevalmistamisel.
· Eesti strateegiliste uuringute programm ei võimalda läbi viia uuringuid tehnoloogia sobivuse, litsentside vastavuse, teostatavuse ega teadus-tehnilise kaadri ettevalmistuse kohta. 20.09.2026 seisuga kinnitavad Kadri Kask (Regionaal- ja Põllumajandusministeerium), Raili Allmäe (Kliimaministeerium), Külliki Tafel-Viia (Majandus- ja Kommunikatsiooniministeerium) ja Inga Kõue (Riigikantselei), et vastavad meetmed – suurprojektide nõustamistegevus, projektide kokkukirjutamise rahastamine ning välisriikidest tehnoloogiate ära toomine – on endiselt välja arendamata.
Probleemi juurpõhjus: ehkki tulemusliku taotluse eelarvest saab Eesti riik otsest kasu maksude laekumise näol, on idee väljatöötamine, taotluse koostamine ja konsortsiumi loomine jäetud täielikult teemadeks, millega huvilised peaksid tegelema hobikorras oma igapäevatöö kõrvalt. Riigipoolne huvi ja tugi puudub täielikult. Praegune praktika on ebaefektiivne ega stimuleeri tulemustest sõltumist ega olukorra lahendamist ja julgeolekuriskide maandamist.
LIFE programmi näide: LIFE programm ei hakanud tööle enne, kui loodi projektide kokkukirjutamise rahastamise ja nõustamise süsteem. Alles siis, kui hakati rahastama projektide ettevalmistamist, konsortsiumide loomist ja taotluste kirjutamist, hakkasid projektid rahastust saama. Tänaseks on LIFE-l riiklike kontaktpunktide (NCP) võrgustik, mis pakub tuge projektide kavandamisel, partnerite leidmisel ja taotluste kirjutamisel. Eestis tegutseb LIFE riiklik kontaktpunkt Kliimaministeeriumi ja KIK-i kaudu. See on tõestatud ja toimiv mudel, mida saab laiendada ka teistele valdkondadele.
Kaasamata osapooled: Eesti Tarneahelate Juhtimise Ühing PROLOG, Eesti Talupidajate Keskliit ja Eesti Erametsaliit on otsesed puudutatud osapooled , kelle ilma kütuste omavarustusvõimeta ei suuda kriisiolukorras toimida ei põllumajandus, metsandus ega logistika. Neid ei ole kaasatud Eesti strateegiliste uuringute ega välisvahendite kasutamise protsessi nii nagu ka teisi käesolevale kirjale allakirjutanuid.
Korruptsioonikahtlus: kordub sama stsenaarium, mida käsitleti korruptsioonivastase erikomisjoni 21.09.2026 istungil kaitsevaldkonna korruptsiooniohtude teemal https://www.youtube.com/watch?v=1SSad0nZ-RM&t=28s  , kus ilmnesid süsteemsed probleemid vahendustehingute ja kaitsehangete korralduses ning avalike vahendite kasutamises. Seal käsitleti riskianalüüsi, mis hoiatas riigieelarve riskide eest, kuid vaatamata sellele otsustati riske võtta. See kinnitab, et avalike vahendite kasutamisel ja rahvusvaheliste kohustuste täitmisel esineb Eestis süsteemseid puudujääke.

4. Meie ettepanekud probleemi lahendamiseks
Me ei palu rahalisi vahendeid riigieelarvest. Palume, et alustataks läbirääkimisi Euroopa Komisjoni ja Eesti Teadusagentuuri meetmete arendajatega, et tugimeetmed – tehnoloogiate jälgimine, nõustamistegevus, projektide kokkukirjutamise rahastamine – saaksid välja arendatud, nii et tippspetsialistidele saaks töötasu maksta.
Palume kaasata käesoleva kirja edastanud asutused välisvahendite kasutamise protsessi selliselt, et saaksime projektide ettevalmistamise raames teostatavaid töid tasustada. Eestis tuleb välja arendada rahastusmeetmed, et kaasata spetsialiste MTÜ-dest ja teadusasutustest EL vahendite kasutamise protsessi, et oleks võimalik välja töötada:
· Suurprojektide nõustamistegevus.
· Projektide kokkukirjutamise rahastamine (tagades vastavuse orjatöö tõkestamise konventsioonidele – iga projektis tehtav töö peab saama tasustatud).
· Välisriikidest tehnoloogiate ära toomise võime (välistehnoloogiatega tutvumine, rakendusanalüüsid, insenertehnilise kaadri ettevalmistus tehaste käitamiseks).
Konkreetsed ettepanekud meetmete taotlemisel:
· Konsultandi valik peaks olema vaba ning sõltuma taotluse spetsiifikast.
· Bürokraatia suurendamise asemel peaks riik premeerima edukate konsultantide tööd 3–6% taotluse eelarve ulatuses taotluse edukuse esitamise korral, kuna meetme eelarvest ei ole lubatud tulemustasu maksmine.
· Tugineda tuleb LIFE programmi tõestatud mudelile.
Palume komisjonil võtta käesolev pöördumine menetlusse, hinnata olukorda Eestis tervikuna ning esitada konkreetne tegevuskava, kuidas need meetmed välja arendada ja rakendada – mitte riigieelarveliste vahendite kaudu, vaid läbirääkimiste teel Euroopa Komisjoni ja Eesti Teadusagentuuriga, tuginedes LIFE programmi tõestatud mudelile.
Loodame, et komisjon mõistab, et olukorra lahendamata jätmine on vastuolus Eesti riigi poolt võetud rahvusvaheliste lepinguliste kohustuste täitmisega ning toob kaasa tõsise ohu Eesti riigi julgeolekule ja põhiseaduslikule korrale.
Omalt poolt oleme valmis osalema selle strateegilise planeeringu koosoleku aruteludes. Loodame, et me ei peaks seda tegema tasuta ning et tööde korraldus viiakse läbi orjatöö ja sunniviisilise töö tõkestamise konventsioonidest lähtuvalt.

Teavitatud isikud
Riigiasutused ja akadeemilised institutsioonid
· Eesti Vabariigi president, kõrgema riigikaitse juht – Ülle Madise (vpinfo@vpk.ee)
· Eesti Teaduste Akadeemia president – Mart Saarma (akadeemia@akadeemia.ee)
· Tartu Ülikooli rektor – Toomas Asser (rektor@ut.ee; toomas.asser@ut.ee)
· Tallinna Tehnikaülikooli rektor – Tiit Land (rektor@taltech.ee; tiit.land@taltech.ee)
· Tallinna Tehnikakõrgkooli rektor – Martti Kiisa (martti.kiisa@tktk.ee; tktk@tktk.ee)

· Eesti LEADER Liit, juhataja – Rita Triinu Peussa (ritatriinu.peussa@leaderliit.eu)
Meediaorganisatsioonid
· Postimees peatoimetaja – Anvar Samost (anvar.samost@postimeesgrupp.ee, sekretar@postimees.ee)
· Õhtuleht peatoimetaja – Martin Šmutov (martin.smutov@ohtulehtkirjastus.ee; online@ohtuleht.ee)

10. Kirjavahetus Eesti strateegiliste uuringute programmiga  2026.09.20  - kus  allolevad isikud:
· Kadri Kask – Regionaal- ja Põllumajandusministeeriumi teadusnõunik. 
· Raili Allmäe – Kliimaministeeriumi teadusnõunik 

selgitavad et vastavad meetmed: 
· Suurprojektide nõustamistegevuseks. 
· Projektide kokkukirjutamise rahastamiseks et viia projektide kokkukirjutamise protsessi vastavuse orjatöö tõkestamise konventsioonidele 
· Välisriikidest tehnoloogiate ära toomiseks 
 on 2026.09.20  seisuga on endiselt välja arendamata. 

